《家人生朝》
宋代·吴芾

相从四十年，于今成二老。
向来苦宦游，颇恨归不早。
我家枕湖山，仿佛如蓬岛。
今始得归来，方喜开怀抱。
复值君诞辰，满目春光好。
幸有酒千钟，足可共倾倒。
要须且沈酣，莫被闲愁恼。
我方务清虚，志不在金宝。
亦复戒浮华，意岂在花草。
但愿享遐龄，白首长相保。

作者简介：吴芾（1104—1183），字明可，号湖山居士，浙江台州府人（现今浙江省台州市仙居县田市吴桥村）人。绍兴二年（1132）进士，官秘书正字，因揭露秦桧卖国专权被罢官。后任监察御史，上疏宋高宗自爱自强、励精图治。